Menslike Ontwikkelingsindeks - Wikipedia

# Menslike Ontwikkelingsindeks

### vanuit Wikipedia, die vrye ensiklopedie.

Wêreldkaart wat die Menslike Ontwikkelingsindeks vir 2004 aangee.

██ hoog (0,800–1) | ██ medium (0,500–0,799) | ██ laag (0,300–0,499) | ██ n/a

Die Menslike Ontwikkelingsindeks (MOI, Engels: Human Development Index (HDI)) is 'n vergelykende maatstaf van lewensverwagting, geletterdheid, opvoeding, en lewenstandaard vir al die lande van die wêreld. Dit bied 'n standaard wyse om welstand te meet, veral kinderwelstand. Dit word gebruik om te bepaal en aan te dui of 'n land ontwikkelde, ontwikkelende, of onderontwikkelde land is en om die impak van ekonomiese beleide op lewensgehalte het te meet.[1] Die indeks is in 1990 deur die Indiese Nobelprys wenner Amartya Sen, Pakistanse ekonoom Mahbub ul Haq, met ondersteuning van Gustav Ranis van Yale Universiteit en Lord Meghnad Desai van die London School of Economics ontwikkel en word sedertdien deur die Verenigde Nasiesontwikkelingsprogram in die organisasie se jaarlikse menslike ontwikkelingsverslag gebruik. Hoewel dit deur Sen as 'n "growwe meting", beskryf is as gevolg van die beperkings daarvan, vestig dit nogtans aandag op aspekte van ontwikkelings wat nie deur per capita inkomste gedek word nie.

Die indeks meet gemiddelde prestasie in 'n land in drie basiese dimensies van menslike ontwikkeling:

- 'n Lang en gesonde lewe soos gemeet deur lewensverwagting met geboorte.
- Kennis, soos gemeet deur die volwassegeletterheidstydskoers (met twee-derdes gewig) en die gekombineerde primêre, sekondêre, en tersiêre bruto inskrywingsverhouding (met een-derde gewig).
- 'n Ordentlike lewenstandaard soos gemeet deur die logaritme van bruto binnelandse produk (BBP) per capita teen Koopkragpariteit (KKP) in VSA dollars.

VN-lidlande word elke jaar volgens die metings gelys en rangskik. lande wat hoog op die lys verskyn gebruik dit om geskoolde immigrante te lok of emigrasie te ontmoedig[2]

'n Alternatiewe maatstaf, die Menslike Armoedeindeks, fokus op die mate van armoede in 'n land.

## [wysig] Metodologie

HDI neigings tussen 1975 en 2004

OECD Sentraal en Oos-Europa, en die CIS Latyns-Amerika en die Karibbiese Gebied Oos-Asië | Arabiese State Suid-Asië Afrika Suid van die Sahara

In die algemeen word 'n rou-veranderlike, sê maar x, na 'n eenheidslose indeks om te skakel (wat toelaat dat verskillende indikse by mekaar getal kan word), word die volgende formule gebruik:

- x-index =

waar and onderskeidelik die laagste en hoogste waardes wat die veranderlike x kan bereiek is.

Die Menslike Ontwikkelingsindeks verteenwoordig dan die gemiddelde van die volgende drie algemene indekse:[3]

- Lewesnverwagtingindeks =
- Opvoedingsindeks =
  - Volwassegeletterheidsindeks (VGI) =
  - Bruto Inskrywingsindeks (BII) =
- BBP Indeks =

LW: Lewensverwagting teen geboorte
VGI: Volwassegeletterheidsindeks (ouderdomme 15 en ouer)
GBIV: Gekombineerde bruto inskrywingsverhouding vir primêre, sekondêre en tersiêre opvoeding
BBPpc: BBP per capita teen Koopkragpariteit in VSD

## [wysig] 2006 verslag

Gekleurde wêreldkaart wat Menslike Ontwikkelingsindeks waardes vir 2004 illustreer

0,950 en hoër

0,900–0,949

0,850–0,899

0,800–0,849

0,750–0,799

0,700–0,749

0,650–0,699

0,600–0,649

0,550–0,599

0,500–0,549

0,450–0,499

0,400–0,449

0,350–0,399

0,300–0,349

onder 0,300

nie beskikbaar nie

(kleurblindheid aanpasbare kaart)

Die verslag vir 2006 is in Kaapstad, Suid-Afrika, op 9 November 2006 bekendgestel. Die fokus van die verslag was op "mag, armoede en die globale waterkrisis." [4] Meeste van die data wat vir die verslag gebruik is dateer uit 2004 of te vore, wat dus 'n indeks vir 2004 verskaf. Nie alle VN-lidlande kies, of is in staat, om die statistiek wat benodig word te verskaf nie.

Die verslag rapporteer 'n vertraging in wêreldwye Menslike Ontwikkelingsindeks aangesien die volgehoue verbeterings in ontwikkelde lande geneutraliseer is deur 'n algemene daling in die ontwikkelende lande. Lande in Afrika suid van die Sahara en Suid-Asië het beduinde dalings in die indeks beleef teenoor die waardes in die vorige verslag. Ander ontwikkelende lande het min of geen vooruitgang getoon nie.

'n Indekswaarde van minder as 0,5 word as verteenwoordigend van lae ontwikkeling gesien. 29 van die 31 lande in die kategorie is in Afrika, die ander twee in die kategorie is Haïti en Jemen. Die lande in Afrika suid van die Sahara wat die hoogste telling behaal het, Ekwatoriaal-Guinee en Suid-Afrika, het onderskeidelik die 120ste en 121ste plekke behaal met 'n waarde van 0.653).

'n Waarde van 0,8 of meer word as verteenwoordigend van hoë ontwikkelling gesien. Dit sluit in alle ontwikkelde lande soos die in Noord-Amerika, Wes-Europa, Oseanië, en Oos-Asië, asook sommige van die ontwikkelende lande in Oos-Europa, Sentraal en Suid-Amerika, Suidoos-Asië, die Karibbiese Gebied, en die olieryke Arabiese Skiereiland.

## [wysig] Verwysings

1. ↑ Davies, A. and G. Quinlivan (2006), A Panel Data Analysis of the Impact of Trade on Human Development, Journal of Socioeconomics
2. ↑ Toespraak deur Jean Chrétien, voormalige Eerste Minister van Kanada
3. ↑ Technical note explaining the definition of the HDI, Besoek op 14 Julie 2007
4. ↑ The 2006 Human Development Report

Ontsluit van "http://af.wikipedia.org../../../m/e/n/Menslike_Ontwikkelingsindeks_8cee.html"

Kategorie: Menslike Ontwikkelingsindeks

##### Views

- Artikel
- Bespreking
- Huidige wysiging

##### Soek

##### Ander tale

- العربية
- Български
- Català
- Deutsch
- ދިވެހިބަސް
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Lietuvių
- മലയാളം
- Nederlands
- ‪Norsk (bokmål)‬
- Polski
- Português
- Romani
- Română
- Русский
- Slovenčina
- Slovenščina
- Српски / Srpski
- Svenska
- தமிழ்
- ไทย
- Türkçe
- Удмурт
- Українська
- Tiếng Việt
- 中文